ཐོག་མར་རྒྱ་ཆེ་ཙམ་ཡོད་པའི་ཁོང་མོའི་ཉལ་ཁང་ནས་འགོ་བརྩམས་ནས་བཤད་ན།ཉལ་ཁང་དུ་ཉལ་ཁྲི་ཆེན་པོ་ཞིག་དཀྱིལ་དུ་བཞག་ཡོད་པའི་ཟུར་ལ་མཛེས་བཟོ་བྱེད་ཡུལ་ཤེལ་སྒོ་འབྲིང་ཙམ་ཞིག་རེད།ཁང་མིག་འདིའི་ཕྱོགས་གཉིས་སུ་སྒེར་ཁུང་ཆེ་ཙམ་གཉིས་འདུགསྒེའུ་རས་ནི་སངས་རས་སྤུས་ལེགས་མཚོན་ཟིང་སྐྱ་མདོག་དང་།སྒེའུ་རས་ཐོག་མེ་ཏོག་ཆུང་ཙག་རིགས་མང་པོ་བཅས་བཞག་འདུགཁང་མིག་འདིའི་ནང་གི་ཆ་དངོས་ཡོངས་རྫོགས་ཟིང་སྐྱ་མདོག་ཡིན་པ་གང་ཞིག་ལ།མཐའ་ན་ཟུར་གྱི་རྐུབ་སྟེགས་ཟིང་སྐྱའི་ཐོག་བཞག་པའི་མིའུ་ཆུང་གཟུགས་དབྱིབས་ཀྱི་རྩེད་ཆས་དེའང་ཟིང་སྐྱ་མདོག་རེད་བཞགཉལ་ཁྲིའི་འོག་ཏུའང་ཟིང་སྐྱ་མདོག་གི་ཉལ་ལྷམ་ཆ་ཆེ་ཆུང་གཉིས་བཞག་འདུགངས་ལྷམ་ཆ་གཉིས་བཞག་དགོས་པའི་རྒྱུ་མཚན་དྲིས་པར་ཆེ་བ་དང་ཁོང་མོའི་འདས་སོང་གི་ཁྱོ་བོའི་ཡིན་ལུགས་བརྗོད་བྱུང་།དེ་ནས་ངེད་གཉིས་ཁང་པ་གཉིས་པར་སོང་བས་དེར་ཡོད་དངོས་ཟོག་རིགས་ཟེར་ནའང་འདྲ་ཅ་དངོས་ཡོངས་རྫོགས་ལྕང་ལོ་སྔོན་པོའི་མདོག་རེད་འདུགདེའང་སྒེའུ་ཁུང་གཉིས་ཀྱི་སྒེའུ་རས།དེ་མིན་ཉལ་ཆས་དང་མལ་མགོཁ་གདན་དང་བཅས་པ་ཚང་མ་ལྗང་ཁུའི་མདོག་རེད།དེའི་ནང་གྱང་སྒོག་ཕྱོགས་གཅིག་ཡོངས་ཤེལ་སྒོ་རེད་འདུག་ལ།ཤེལ་སྒོ་ཡོད་སའི་ནང་གྱོན་ཆས་རིགས་ཆེ་ཆུང་དང་དབྱར་དགུན་སྟོན་དཔྱིད་ལྟ་བུར་དབྱེ་ནས་བཀལ་བའམ་བསྒྲིགས་པའི་འོག་ལ་ལྷམ་གོག་རྣམས་ཆ་འགྲིག་གིས་བང་ལྟར་བསྒྲིགས་འདུགཉལ་ཁྲི་གཉིས་ཕྱོགས་གཉིས་སུ་བསྒྲིགས་ནས་ཡོད་པའི་དབུས་ཀྱི་གྱང་ཐོག་ཡུལ་ལྗོངས་སྔོ་ལྗང་ལྡན་པའི་སྣུམ་མཚོན་རི་མོ་རན་ཙམ་ཞིག་ཀྱང་བཀལ་འདུགཟུར་གཞན་ཞིག་ལ་དཔེ་ཁྲི་བང་རིམ་ལྔ་ཅན་འབྲིང་ཙམ་ཞིག་འདུག་ལ།དེབ་ཁྲིའི་ཡོངས་ཀྱི་ཕྱིར་ང་ཚོའི་བོད་པའི་རས་ཡོལ་ལྟ་བུས་མདོག་གཅིག་མཚུངས་ཀྱིས་དེབ་ཚང་མ་གཡོགས་ནས་བཞག་འདུག